## MESEČNO POROČILO O SOCIALNIH TRANSFERJIH

## Ministrstvo za delo, družino, socialne zadeve in enake možnosti

## Služba za analize in razvoj

## December, 2023

### Uvod

**To je mesečno poročilo MDDSZ o socialnih transferjih.** Poročilo vsebuje informacije o dinamiki zneskov socialnih transferjev in števila upravičencev do njih. Omogoča mesečni pregled dinamike in obsega transferjev na podlagi istih meril oz. enotnega pristopa za vse transferje. Namen poročila je širšo javnost informirati o gibanjih socialnih transferjev, omogočiti njihovo redno spremljanje, oblikovanje politik ter tudi povečati preglednost in politično odgovornost, kar pomeni, da je mogoče spremembe politike jasno prepoznati v dinamiki plačanih transferjev ali v številu upravičencev.

**S socialnimi transferji se gospodinjstvom in posameznikom dodelijo ugodnosti za njihovo razbremenitev zaradi določenih tveganj ali potreb (Priročnik ESSPROS)**[[1]](#footnote-1)**.** Socialni transferji, razvrščeni po vrstah po standardni statistični klasifikaciji, vključujejo denarne transferje in transferje v naravi (EUROSTAT). Transfer v naravi je sestavljen iz posameznega blaga ali storitve, ki se zagotavlja posameznim gospodinjstvom brezplačno ali po ekonomsko nepomembnih cenah (npr. subvencije posameznikom, ki ne morejo samostojno opravljati vsakodnevnih nalog). Odvisno od tega, ali posamezniki prispevajo v zavarovanje, so transferji razvrščeni v pravice iz zavarovanj (npr. nadomestilo za brezposelnost) in prejemke, za katere se ne plačujejo prispevki (npr. denarna socialna pomoč). Za potrebe poenostavitve so transferi v denarju ali naravi, ne glede na to, ali izhajajo iz zavarovanja, preprosto poimenovani kot socialni transferji in se obravnavajo enako. V tabeli 6 tega poročila so transferji razvrščeni glede na funkcijo, vsebino in način prejemanja.

**Poročilo trenutno zajema 28 različnih socialnih transferjev, vključno z nadomestilom za brezposelnost.** Vir podatkov je predvsem informacijski sistem IS CSD in ZRSZ.

**Zneski socialnih transferjev so prikazani po obračunskem načelu**, kar pomeni, da se podatki nanašajo na datum, za katerega je bila pravica do transferja odobrena, in ne na datum, ko je bila dejansko izvedena ali plačana. Prikazani so glede na število posameznikov, ki so upravičeni do posameznega transferja (»upravičenci«), in ne glede na število prejemnikov. Prejemniki socialnih transferjev so osebe, ki prejmejo socialni transfer (zase in za svoje družinske člane).

### Splošni pregled

**Za razumevanje mesečne dinamike transferjev in njihovih značilnosti so transferji v tem poročilu najprej prikazani na letnem nivoju.** V letu 2022 je bila za transferje, za katere so na voljo podatki, skupno izplačana 1 milijarda in 698 milijonov evrov. Od tega so 88 milijonov evrov izplačale občine (gre za pravice do oprostitve plačil socialnovarstvenih storitev, družinskega pomočnika in subvencije najemnine). Znesek izplačanih transferjev se je v letu 2022 glede na leto 2021, brez upoštevanja zneskov za transferje ZRSZ, zvišal za 63,9 milijona evrov. **V letu 2022 je bilo največ izdatkov namenjenih naslednjim transferjem: starševska nadomestila, otroški dodatek, denarna socialna pomoč, denarno nadomestilo za brezposelnost (ZRSZ) in osebna asistenca (Slika 1 in Tabela 1 spodaj).**

**Največ upravičencev v letu 2022 je bilo do transferjev: otroški dodatek (število otrok), denarna socialna pomoč, subvencija vrtca, državna štipendija** **in pravica do kritja polne vrednost zdravstvenih storitev** (Slika 2 spodaj). Povprečno mesečno število upravičencev se je v 2022 glede na 2021 najbolj zvišalo pri pravicah državna štipendija (za 2,9 tisoč), osebna asistenca (za 0,9 tisoč) in otroški dodatek (za 0,7 tisoč). Najbolj se je število upravičencev znižalo pri pravicah denarna socialna pomoč (za 18 tisoč), kritje polne vrednosti zdravstvenih storitev (za 10,9 tisoč) in pomoč ob rojstvu otroka (za 3,5 tisoč).

**Povprečni mesečni znesek transferja, ki ga je prejemnik prejel v letu 2022, se razlikuje glede na transfer, in sicer z najvišjih 3.782 EUR za osebno asistenco do 63 EUR za otroški dodatek.** Povprečni mesečni transfer na upravičenca za nadomestilo za brezposelnost je znašal 854 EUR bruto; za denarno socialno pomoč 239 EUR, izredno denarno socialno pomoč 214 EUR in varstveni dodatek 159 EUR. Največje medletne rasti zneska na upravičenca v 2022 so bile pri družinskem pomočniku (93 %), starševskem dodatku (28 %), delnemu plačilu za izgubljeni dohodek (23 %) in državni štipendiji (12 %) (Tabela 5).

V letu 2022 je **Osrednjeslovenska statistična regija prejela najvišji znesek socialnih transferjev, sledile so ji Podravska, Savinjska, Gorenjska in Jugovzhodna Slovenija** (Slika 3 in Tabela 2 spodaj)**.** Vendar pa dobimo ustrezno sliko o porazdelitvi transferjev po statističnih regijah s primerjavo višine prejetih socialnih transferjev na 100.000 prebivalcev. Ta podatek kaže, da so relativno **najvišji znesek socialnih transferjev v letu 2022 prejeli prebivalci Jugovzhodne Slovenije, tem so sledili prebivalci Pomurske, Savinjske, Zasavske in Podravske statistične regije** (Slika 4 in Tabela 2 spodaj)**. Najnižji znesek na prebivalca so prejeli prebivalci Goriške statistične regije**.

Podrobnejši pregled upravičencev do transferjev denarne socialne pomoči (DSP), izredne denarne socialne pomoči (IDP) in varstvenega dodatka (VD) po regijah glede na 100.000 prebivalcev, ki imajo pomembno vlogo pri zagotavljanju začasne dohodkovne podpore posameznikom, ki nimajo drugega nadomestnega vira dohodka, in s tem ublažijo revščino, kaže, da je relativno največ upravičencev do DP v statističnih regijah: Pomurska, Podravska, Jugovzhodna Slovenija, Zasavska in Posavska. Relativno najnižje število upravičencev je na Goriškem in Gorenjskem. Do IDP je največje število upravičencev na 100.000 prebivalcev v Pomurski regiji (Slika 19 v statistični prilogi[[2]](#footnote-2)). V primeru VD, ki dolgoročno dopolnjuje dohodek in preprečuje revščino, pa sta regiji z relativno najvišjim številom posameznikov na 100.000 prebivalcev, ki so upravičeni do dodatka, Pomurska in Podravska.

Dodatni vpogled v transfere, ki zagotavljajo začasno dohodkovno podporo posameznikom, ki nimajo drugega vira dohodka ali imajo nezadostno višino dohodka (DP, IDP in VD), je delitev po tipu družine, starosti in spolu. **Po tipu družine** **med upravičenci pri vseh treh pravicah** (DP, IDP in VD) **izrazito prevladujejo samske osebe** (Slika 11 v statistični prilogi). Pri DP in IDP tem po številu sledijo dvostarševske družine z dvema otrokoma, vendar je njihovo število pri obeh transferjih bistveno nižje kot število samskih oseb. Pri VD pa samskim osebam po številčnosti sledijo zakonci/partnerji brez otrok. Število upravičencev se je glede na 2021 zmanjšalo pri vseh treh pravicah pri večini tipov družin, rahlo se je zvišalo le število samskih oseb, ki so upravičene do VD. Poleg otrok, pri DP prevladujejo osebe v starostni skupini 35 – 44 let, pri IDP pa v skupini 55 – 64 let. (Slika 12 v statistični prilogi). Starostna skupina 55-64 je pri DP prevladujoča pri samskih osebah (slika 13 v statistični prilogi). **Med upravičenci do VD pa je največ starih 65 – 74 let**, pri čemer je večina teh samskih, sledijo jim zakonci oz. partnerji brez otrok (slike 11, 12 in 13 v statistični prilogi).

**Glede na spol je bilo do DP v letu 2022 v povprečju mesečno upravičenih približno 3000 več moških kot žensk** (slika 14 v statistični prilogi). Med upravičenci je bilo več žensk kot moških le v starostnih skupinah nad 75 let in 18-34 let. Pri IDP in VD pa je bilo med upravičenci žensk več kot moških med starimi 55 – 64 let, še posebej pa je bilo njihovo število večje med starimi nad 75 let.

**Povprečni znesek na upravičenca je bil pri DP in IDP najvišji za samske osebe in enostarševske družine z enim otrokom** (slika 11 v statistični prilogi), medtem ko je znesek VD na upravičenca najvišji za enostarševske družine z otroki (vendar je število teh upravičencev zelo majhno).

**Med upravičenci do DSP je bilo v 2022 več kot 30 % registrirano brezposelnih (mesečno v povprečju 25 tisoč).** Starostna struktura registrirano brezposelnih, ki so upravičenci do denarne socialne pomoči, se v zadnjih treh letih ni bistveno spremenila. Največ med njimi je starih 35-44 let, sledijo jim stari 45-54 let in 26-34 let (slika 15 v statistični prilogi).

**Ne glede na to, da se DSP, VD in IDP dodelijo kratkoročno, nekateri upravičenci te transferje prejemajo daljše obdobje**. Dolgotrajni upravičenci so definirani kot tisti, ki so v zadnjih 36 mesecih prejemali DSP (VD, IDP) vsaj 24 mesecev. **Podatki o številu prejemanj v zadnjih 36 mesecih kažejo, da je v primeru DSP in VD večina upravičencev dolgotrajnih upravičencev**. V primeru DSP je 75 % vseh upravičencev oz. 54,4 tisoč prejemalo DSP več kot 24–krat v zadnjih 36 mesecih. Pri VD je bilo takih upravičencev 74 % ali 18,9 tisoč. To ne velja za IDP, kjer je bila večina upravičencev v zadnjih 36 mesecih do pravice upravičena do 6–krat. Glede na starostno strukturo tistih, ki prejemajo DSP, je največ dolgotrajnih upravičencev v starostnih skupinah mlajših od 18, 55-64 let in 35-44 let (tabela 4 in slika 18 v statistični prilogi). Pri VD je večina dolgotrajnih upravičencev stara 65-74 let. V primeru IDP pa je večina upravičencev, ki so pomoč prejeli največ 6–krat, stara 0-17 let in 55-64 let.

**V letu 2022 je bilo v povprečju mesečno registrirano brezposelnih 55,4 tisoč oseb oziroma 18,9 tisoč manj kot leto prej**. Med njimi je bilo v povprečju 25 tisoč upravičencev do denarne socialne pomoči, kar je 9 tisoč manj kot v letu 2021. Med osebami, ki so prejemale denarno socialno pomoč, jih je bilo največ starih 35-44 let, sledili so stari 26-34 let in 45-54 let (slika 15 v statistični prilogi).

**Nekateri transferji, ki podpirajo družinsko blaginjo (otroški dodatek (OD), državne štipendije (DŠ) in subvencija vrtca (SV)), se izplačujejo oz. dodelijo ob upoštevanju dohodka in so določeni glede na dohodkovne razrede.** V izračunu povprečnega mesečnega dohodka se pri DŠ upoštevajo tudi prejemki iz naslova OD. Glavnina OD se izplačuje družinam v dohodkovnih razredih 1 in 2 (slika 10 v statistični prilogi), medtem ko je med upravičenimi otroki do OD največ teh iz dohodkovnih razredov 5, 6 in 7. Večina zneska za DŠ je izplačanega upravičencem v dohodkovnih razredih 1 in 4, pri čemer je pri DŠ največ upravičencev iz 4. dohodkovnega razreda. Pri SV pa je največ upravičenih otrok v dohodkovnih razredih 5, 6 in 7.[[3]](#footnote-3)

### Mesečna dinamika november 2023

**Dinamika transferjev v zadnjem obdobju je rezultat osnovnih trendov pred pandemijo covida-19, vpliva pandemije covida-19, sprememb pri nekaterih pravicah (2021-2022), energetske krize in odziva politike, letne indeksacije pravic v marcu 2023 v višini 10,3 % in odziv politike na poplave avgusta 2023. Pri izredni denarni pomoči je bilo od septembra do novembra izjemno zvišanje zneskov (in upravičencev) zaradi izplačil prizadetim v poplavah.**

To poročilo razlikuje med: 1) osnovnim trendom gibanja socialnih transferjev, ki odraža pretekle politike, gibanja števila upravičencev in letno indeksacijo (glej okvir 1); 2) vplivom krize (npr. pandemije ali naravne nesreče) ali poslovne cikle na trende prek socialne narave transferjev (npr. nadomestilo za brezposelnost); 3) odzive politike na krize (npr., pandemija in energetska kriza) v obliki enkratnih transferjev za ublažitev vpliva na ranljive dohodkovne skupine, kar lahko vpliva samo na znesek lahko pa tudi na število upravičencev; in 4) spremembe pri določenih pravicah zaradi spremembe v politiki.

**Glede na funkcijo, ki jo opravljajo, lahko transferje razvrstimo glede na standardno statistično klasifikacijo po funkciji (EUROSTAT) ali pa jih delimo glede na druge kriterije (ESSPROS).** Za potrebe tega poročila, transferje delimo v tri skupine: **1)** **Transferji, ki zagotavljajo ali povečajo blaginjo in so v prvi vrsti povezani z družinskimi zadevami in vzgojo otrok:** otroški dodatek, starševska nadomestila, rejnine, pomoč ob rojstvu otroka, dodatek za veliko družino, plačilo prispevkov (4 ali več otrok), krajši delovni čas, štipendije sklada in državna štipendija; **2)** **transferji, katerih cilj je solidarnost**: varstveni dodatek, osebna asistenca, komunikacijski dodatek, pogrebnina in posmrtnina, oprostitve plačil socialno varstvenih storitev, družinski pomočnik, dodatek za nego otroka, delno plačilo za izgubljeni dohodek; **3)** **transferji za ublažitev šokov zaradi izgube zaposlitve ali zaradi izgube dohodka:** nadomestila za brezposelnost**,** subvencija najemnine, denarna socialna pomoč in izredna državna socialna pomoč. Transferji, razvrščeni glede na funkcijo, vsebino in način prejemanja, so prikazani v tabeli 6.

**Pri transferjih, povezanih z blaginjo, so bile v letu 2021 in v prvi polovici 2022 uvedene pomembne spremembe politik, ki se odražajo v mesečnem gibanju izdatkov. Spremembe v letu 2021 so bile pri pravicah starševski dodatek, krajši delovni čas, pomoč ob rojstvu otroka, starševski dopusti in nadomestila ter subvencija vrtca.**[[4]](#footnote-4) Z majem 2022 so bile uvedene spremembe pri pravici državne štipendije.[[5]](#footnote-5) **Kot posledica sprememb politik, splošnih trendov in uskladitev višine transferjev se je v novembru pri šestih od 11 pravic znesek izdatkov medletno zvišal, in sicer pri pravicah: plačilo prispevkov (4 ali več otrok), krajši delovni čas, pomoč ob rojstvu otroka, starševski dopusti in nadomestila, otroški dodatek in rejnine** (tabela 3, in sliki 4 in 7 v statistični prilogi). **Pravice, pri katerih se je znesek medletno znižal, pa so**: **državna štipendija, štipendije sklada in starševski dodatek**. **Število upravičencev se je medletno povišalo pri treh in znižalo pri sedmih od 12 pravic** (tabela 2, sliki 6 in 9)**.** Število upravičencev se je medletno zvišalo pri pravicah: krajši delovni čas, državne štipendije ter starševski dopusti in nadomestila. Medletno se je njihovo število znižalo pri pravicah: pomoč ob rojstvu otroka, starševski dodatek, plačilo prispevkov (4 ali več otrok), rejnine, štipendije sklada, otroški dodatek in subvencija vrtca (tabela 4 in slika 5 v statistični prilogi).[[6]](#footnote-6)

**Transferji, povezani s solidarnostjo, so bili v zadnjih dveh letih predmet različnih sprememb politik.** V 2021 sta bili pomembni spremembi politik pri pravicah osebna asistenca in delno plačilo za izgubljeni dohodek, v 2022 pa spremembe zakona o starševskem varstvu in družinskih prejemkih.[[7]](#footnote-7), [[8]](#footnote-8), [[9]](#footnote-9) Spremembe se odražajo v številu upravičencev in izdatkih zanje (tabeli 3 in 4 ter sliki 4 in 5 v statistični prilogi).

**Pri sedmih od desetih pravic v tem sklopu so se izdatki v mesecu novembru medletno zvišali, in sicer pri pravicah:** dodatek za pomoč in postrežbo, osebna asistenca/komunikacijski dodatek, družinski pomočnik[[10]](#footnote-10), dodatek za nego otroka, varstveni dodatek, delno plačilo za izgubljeni dohodek in oprostitve plačila socialnovarstvenih storitev. Izdatki so se medletno znižali za pravici pogrebnine in posmrtnine (tabela 3), vendar je medletno znižanje posledica tega, da podatki niso dokončni, saj je ti pravici mogoče uveljavljati še 1 leto po smrti osebe.

**Število upravičencev do pravic,** **povezanih s solidarnostjo, se je pri šestih od dvanajstih pravic v mesecu novembru medletno povečalo:** dodatek za pomoč in postrežbo, osebna asistenca/komunikacijski dodatek, dodatek za nego otroka, družinski pomočnik, delno plačilo za izgubljeni dohodek in varstveni dodatek**. V novembru se je medletna rast števila upravičencev do varstvenega dodatka umirila na 2,2 % zaradi učinka osnove. Visoke medletne rasti do oktobra namreč lahko pripišemo plačilu enkratnega energetskega dodatka in razširitvi kroga upravičencev zaradi neupoštevanja premoženja za nove vlagatelje od oktobra 2022 do marca 2023**. Pravice, pri katerih se je število upravičencev najbolj znižalo, so: prispevek za zdravstveno zavarovanje in kritje razlike do polne vrednosti zdravstvenih storitev (tabela 4). Podatki za pogrebnine in posmrtnine še niso dokončni. Največje število upravičencev je bilo pri pravicah do prispevka za zdravstveno zavarovanje (36,0 tisoč) in do kritja razlike do polne vrednosti zdravstvenih storitev (48,7 tisoč) (tabela 4). Upravičenci do prve so brezposelne osebe, ki prejemajo denarno socialno pomoč in do druge vsi odrasli upravičenci do denarne socialne pomoči, ne glede na status aktivnosti. Zaradi posledic pandemije COVID-19 in rasti števila upravičencev do denarne socialne pomoči v letu 2020 smo beležili visoko rast upravičencev do prispevka za zdravstveno zavarovanje in do kritja razlike do polne vrednosti zdravstvenih storitev. V drugem delu leta 2021 se je z izboljševanjem razmer na trgu dela, število upravičencev do obeh navedenih pravic močno znižalo. Ta trend zniževanja se je nadaljeval v letu 2022 in 2023. Število upravičencev do pravice do oprostitev plačila socialnovarstvenih storitev se je ustalilo po zniževanju števila vključenih v institucionalno varstvo, v nadomestne oblike bivanj in v oskrbo ter pomoč družini na domu, tudi kot posledica pandemije COVID-19 (slika 22 v statistični prilogi)). Od druge polovice leta 2021 je število upravičencev do oprostitev plačila treh socialnovarstvenih storitev stagniralo in je pri institucionalnem varstvu in nadomestni obliki bivanja in oskrbe še pod ravnijo izpred pandemije. V primeru pravice pomoč družini na domu je število v novembru medletno višje.

**Pri transferjih, katerih namen je blažitev posledic izgube dohodka, so na dinamiko vplivale poplave (pri izredni denarni socialni pomoči), pred tem pa pandemija COVID-19 in kasnejše močno okrevanje trga dela**. Pri teh pravicah sicer ni bilo bistvenih sprememb politik v letu 2022, razen fleksibilizacije pogoja pri ugotavljanju upravičenosti za nove vlagatelje vlog do denarne socialne pomoči od oktobra 2022 do marca 2023, ko se, z izjemo prihrankov nad zakonsko določeno višino in vrednostnih papirjev, ne upošteva premoženje. Izdatki za štiri pravice, namenjene blaženju posledic izgube dohodka (denarna socialna pomoč, izredna denarna socialna pomoč, subvencija najemnine in denarno nadomestilo za primer brezposelnosti), so močno narasli v letu 2020, od drugega četrtletja 2021 so upadli, z izjemo subvencije najemnin in v zadnjem obdobju tudi izredne denarne socialne pomoči. V novembru 2023 so izdatki za denarno socialno pomoč in subvencije najemnin medletno višji**. Izredna denarna socialna pomoč je zaradi izplačil oškodovancem v poplavah beležila visoko pozitivno medletno rast (tabela 3),** v novembru je bilo izplačanih več kot 9 milijonov evrov (tabela A3 prikaže zadnje razpoložljive podatke). **Število upravičencev je bilo medletno višje pri subvenciji najemnine in precej višje pri izredni denarni socialni pomoči**. **V novembru 2023 je bilo število upravičencem medletno nižje pri denarni socialni pomoči (6,7 % oz. za 5.200 oseb).** Število upravičencev se je pri denarni socialni pomoči začasno povečalo med novembrom 2022 in marcem 2023, od takrat pa se število upravičencev zmanjšuje (tabela 4 in slika 5 v statistični prilogi). V novembru je bilo do denarne socialne pomoči upravičenih 72,7 tisoč oseb, kar je manj od povprečja celotnega leta 2022 (81,8 tisoč)(tabela 4), na nižjem nivoju kot pred pandemijo (tj. januarja 2019 (slika 2 v statistični prilogi) in na podobnem nivoju kot v letu 2018, preden se je povišal OZMD za 30% odstotkov. V novembru je bilo med upravičenci do denarne socialne pomoči 20,2 tisoč registrirano brezposelnih (27,8 % od vseh upravičencev denarne socialne pomoči). **Največ registrirano brezposelnih oseb, ki so prejemali DSP je bilo starih 35-44 let, največji delež registrirano brezposelnih med upravičenci do DSP pa je bilo v starostni skupini 26-34 (52,1 %)** (tabela 1 v statistični prilogi). **Medletna rast števila upravičencev do izredne denarne socialne pomoči je od marca pozitivna in je v novembru zaradi dodatnih upravičencev, prizadetih v poplavah, znašala 26,4 %.** Pred tem je bila medletna rast negativna od maja 2021 (slika 5 v statistični prilogi) do februarja 2023, pozitivna je bila le septembra in oktobra 2022 (tabela 4). Medletna stopnja rasti števila upravičencev do subvencije najemnine, ki je odvisna od dohodkovnega položaja upravičencev, se je do prvega četrtletja 2021 zviševala, od tedaj dalje pa se je znižala in je bila v celotnem letu 2022 in v začetku 2023 medletno negativna (tabela 4). V mesecu novembru je bilo število upravičencev do subvencije najemnine medletno višje, za 1,8 %.

**Razmere na trgu dela so še vedno dobre in stopnja brezposelnosti je dosegla zgodovinsko nizke ravni, posledično je nizko tudi število upravičencev do denarnega nadomestila za brezposelnost.** Zaradi pandemije se je sicer upadajoči trend števila upravičencev (sezonsko prilagojen) ustavil v marcu 2020, ko se je medletna stopnja rasti števila upravičencev povišala na 61,7 %, v maju (tj. ko je dosegla vrh) pa kar na 76,6 %, nato pa se v decembru 2020 znižala na 25 %. Od takrat se je medletna rast števila upravičencev zniževala, od marca 2021 dalje pa je negativna (slika 6 v statistični prilogi). V oktobru 2023 je bila medletna rast negativna, - 4,9 % (tabela 4). Upravičencev do denarnega nadomestila je bilo v oktobru 12,4 tisoč, kar je manj kot pred pandemijo (slika 3 v statistični prilogi).

### Letno usklajevanje transferjev

Uskladitev transferjev se izvede enkrat letno, in sicer v prvem četrtletju leta. Posledično se zviša znesek socialnih transferjev (glej okvir 1). **Letos je bila uskladitev v marcu 10,3 ̶ odstotna**. To predstavlja najvišjo uskladitev v zadnjih letih. Za posamezne socialne transferje se je to izrazilo kot višja medletna rast zneskov po marcu 2023.

**Spremembe politik v 2021 in 2022**

V primerjavi z letom 2020, ko se politike osredotočale na odziv na pandemijo v obliki enkratnih transferjev, so bile v letu 2021 uvedene pomembne spremembe pri pravicah iz sklopa blaginje in solidarnosti. Tudi v 2021 so bili izplačani nekateri enkratni transferji, vendar v manjšem obsegu kot v predhodnem letu.

V letu 2021 so bile uvedene spremembe pri sedmih pravicah. Z izjemo osebne asistence, se je znesek, do katerega so upravičeni upravičenci do teh pravic, zvišal. Tabela A1 prikazuje pravice, pri katerih so bile uvedene spremembe, datum spremembe, medletne rasti zneskov na upravičenca, skupnih izdatkov in števila upravičencev.

V letu 2022 so bile uvedene spremembe pri državnih štipendijah, starševskem varstvu in družinskih prejemkih (Tabela A1).

**Tabela A1 Spremembe politik v 2021 in 2022**

|  |  |  |  |  |
| --- | --- | --- | --- | --- |
|  | Datum začetka veljavnosti | Znesek/ upravičenca | Izdatki | Število upravičencev |
|  |  | Medletna rast, % | Medletna rast, % | Medletna rast, % |
| Blaginja |  |  |  |  |
| Brezplačen vrtec za drugega in tretjega otroka | 1.september |  |  | -0,1 |
| Dvig pomoči ob rojstvu otroka iz 286, 72 EUR na 350 EUR | 1. januar | 21,2 | 53,2 | 26,7 |
| Dvig starševskega dodatka iz 258,09 EUR na višino osnovnega zneska minimalnega dohodka (402,18 EUR) | 1. januar | 28,5 | 37,2 | 6,8 |
| Dvig najnižjega izplačila materinskega, očetovskega in starševskega nadomestila iz 331 EUR bruto na 543,29 EUR bruto | 1. januar | 6,7 | 5,9 | -0,8 |
| Krajši delovni čas: do polne delovne obveznosti se zagotavlja plačilo prispevkov za socialno varnost od sorazmernega dela povprečja zadnjih 12 plač, vendar ne manj od sorazmernega dela minimalne plače | 1. januar | 27,5 | 20,2 | -5,9 |
| Spremembe pri državnih štipendijah. Uvaja se dva dodatna dohodkovna razreda (6. in 7. razred) ter spreminja meje dohodkovnih razredov in višino štipendije | 5.maj 2022 |  |  |  |
| Solidarnost |  |  |  |  |
| Dvig zneska delnega plačila za izgubljeni dohodek iz 751,77 EUR bruto na 1024,24 EUR bruto | 1. julij | 19,8 | 31,2 | 9 |
| Novela Zakona o osebni asistenci, ki izboljšuje izvajanje te storitve in odpravlja anomalije na tem področju | 3. november | -3,8 | 56,2 | 61,8 |
| Novela zakona o starševskem varstvu in družinskih prejemkih, ki dvigne celotni znesek delnega plačila za izgubljeni dohodek z minimalne plače na 1,2-kratnik minimalne plače | 20. november 2022 |  |  |  |

**Okvir 1.LETNO USKLAJEVANJE TRANSFERJEV POSAMEZNIKOM IN GOSPODINJSTVOM**

Enkrat na leto se za višino rasti cen življenjskih potrebščin v preteklem letu (december leta/december prejšnjega leta) uskladijo:

1. meje dohodkovnih razredov transferjev posameznikom in gospodinjstvom,
2. zneski transferjev posameznikom in gospodinjstvom;
3. osnovni znesek minimalnega dohodka, ki vpliva na pravice, ki so nanj vezane;
4. odmerna osnova na podlagi zakona, ki ureja varstvo vojnih invalidov, in za odmero rente na podlagi zakona, ki ureja varstvo žrtev v vojni za Slovenijo 19912.

Pravice na podlagi novih mej dohodkovnih razredov in zneskov ter usklajeni osnovni znesek minimalnega dohodka in pravice, ki so nanj vezane, so priznani oz. se uporabljajo od 1. marca.

a) Uskladitev mej dohodkovnih razredov, ki so osnova za dodelitev posamezne pravice, se izvede v mesecu januarju pri:

1. otroškem dodatku,
2. državnih štipendijah,
3. znižanem plačilu vrtca,
4. subvenciji malice za učence,
5. subvenciji malice za dijake,
6. subvenciji kosila za učence.

b) Višina zneskov transferjev posameznikom in gospodinjstvom, ki se izplačujejo iz državnega proračuna ali iz proračunov občin (kadrovske štipendije in delno plačilo za izgubljeni dohodek, ki se izplačuje družinskemu pomočniku), se uskladi in uporablja 1. marca3. In sicer za:

1. otroški dodatek;
2. dodatek za nego otroka;
3. dodatek za veliko družino;
4. pomoč ob rojstvu otroka;
5. materialne stroške za otroka v rejništvu;
6. plačilo dela rejniku;
7. državno štipendijo;
8. dodatke k državni štipendiji (dodatek za bivanje, dodatek za uspeh, dodatek za štipendiste s posebnimi potrebami);
9. Zoisovo štipendijo;
10. dodatke k Zoisovi štipendiji (dodatek za bivanje, dodatek za štipendiste s posebnimi potrebami);
11. štipendije za deficitarne poklice;
12. štipendije za Slovence v zamejstvu in po svetu;
13. delno plačilo za izgubljeni dohodek;
14. starševski dodatek;
15. znesek najnižjega in najvišjega izplačila materinskega nadomestila, očetovskega nadomestila in starševskega nadomestila;
16. subvencijo obroka študentske prehrane;
17. denarno nadomestilo za primer brezposelnosti;
18. pravice po zakonu, ki ureja pravice vojnih invalidov; po zakonu, ki ureja pravice žrtev v vojni za Slovenijo 1991; po zakonu, ki ureja pravice vojnih veteranov; po zakonu, ki ureja pravice žrtev vojnega nasilja;
19. kadrovske štipendije;
20. delno plačilo za izgubljeni dohodek, ki se izplačuje družinskemu pomočniku;
21. denarno socialno pomoč;
22. varstveni dodatek.

c) Osnovni znesek minimalnega dohodka (OZMD) se uskladi 1. marca4. Na podlagi tega zneska se uskladi višina naslednjih pravic oziroma mej:

1. cenzus za varstveni dodatek;
2. posmrtnina;
3. pogrebnina;
4. premoženjska meja pri ugotavljanju materialnega položaja za priznanje denarne socialne pomoči in znižanje vrednosti premoženja pri ugotavljanju materialnega položaja za priznanje letnih pravic iz javnih sredstev po Zakonu o uveljavljanju pravic iz javnih sredstev;
5. meja za upoštevanje osebnega avtomobila oziroma enosledno vozilo;
6. meja za upoštevanje priložnostnih in občasnih dohodkov, prejetih v obdobju zadnjih treh mesecev pred mesecem vloge za priznanje denarne socialne pomoči in varstvenega dodatka;
7. meja socialne varnosti osebe v institucionalnem varstvu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Rast cen življenjskih potrebščin je bila v letu 2021 4,9 % in v letu 2022 10,3 % (vir: SURS).

2 Obe s 1. januarjem.

4 Zadnji veljavni zneski in višine razredov so objavljeni na spletni strani [www.gov.si](http://www.gov.si). Npr. otroški dodatek: <https://www.gov.si/teme/otroski-dodatek/>.

3 Od 1. aprila 2023 OZMD znaša 465,34 evra.

**Odzivi politike na pandemijo v obliki enkratnih transferjev**

Kot že omenjeno, se pandemija odraža v trendu nekaterih transferjev (kot avtomatski odziv sistema), vendar transferji odražajo tudi odziv politike oz. diskrecijskih ukrepov za ublažitev vpliva krize. Večina ukrepov v zvezi s transferji je enkratno povišala transferje. Njihov učinek je zato za leti 2020 in 2021 prikazan ločeno v spodnji tabeli (Tabela A2), ki zajema vse enkratne transferje, vključno s prejemki upokojencev in invalidov. Paket ukrepov je vseboval tudi zagotavljanje nadomestila za brezposelnost tistim osebam, ki so od sredine marca 2020 zaradi pandemije postale brezposelne, vendar niso izpolnile pravic do nadomestila za brezposelnost. Slednji so v tem poročilu vključeni v podatke o gibanju nadomestila za brezposelnost.

V januarju 2022 je bila tretjič izplačan solidarnostni dodatek upokojencem. V tem mesecu je bila izvedena tudi izredna uskladitev pokojnine in ostali prejemki.[[11]](#footnote-11),[[12]](#footnote-12)

**Tabela A2 Izplačila enkratnih zneskov za ublažitev posledic krize**

|  |  |  |  |  |  |
| --- | --- | --- | --- | --- | --- |
|  | Ukrep | Obdobje | Prejemniki | Finančni učinek (mio eur) | Povprečje/prejemnika (eur) |
| ***2020*** | Enkratni solidarnostni dodatek za upokojence | *April* | *287.380* | *62,2* | *216,3* |
|  | *invalidska nadomestila* | *April* | *14.844* | *4,3* | *289,2* |
|  | Enkratni solidarnostni dodatek ranljivim skupinam DSP/VD | April | 49.728 | 7,5 | 150,0 |
|  | Povečan znesek dodatka za velike družine | april | 29.150 | 3,4 | 118,0 |
|  | Enkratni solidarnostni dodatek študentom | april | 52.180 | 7,8 | 150,0 |
|  | Dodatek otroškemu dodatku | junij | 191.272 | 5,7 | 30,0 |
|  | Podpora dohodku za samozaposlene | mar–dec | 40.463\* |  |  |
| ***2021*** | *Enkratni solidarnostni dodatek za upokojence* | *januar* | *299.895* | *68,0* | *226,7* |
|  | Enkratni solidarnostni dodatek študentom | januar | 54.249 | 8,1 | 150,0 |
|  | Dodatek otroškemu dodatku (št. otrok) | januar | 329.168 | 16,5 | 50,0 |
|  | Povečan znesek dodatka za velike družine | januar | 31.587 | 3,7 | 118,2 |
|  | Višji dodatek za nego otroka | januar | 8.000 | 2,4 | 300,0 |
|  | Podpora dohodku za samozaposlene | jan–apr | 34.600\* |  |  |
|  | Enkratni solidarnostni dodatek za brezposelne | 2021 | 9.484 | 1,4 | 150,0 |

\* Mesečno povprečje v opazovanem obdobju

Vir: ZPIZ, MDDSZ in FS

**Odzivi politike na energetsko krizo z enkratnimi transferi**

V aprilu 2022 (in del v juliju 2022) je bil izplačan enkratni energetski solidarnostni dodatek za omilitev socialnih stisk, ki so posledica vpliva visokih cen energentov. Energetski solidarnostni dodatek je bil izplačan upokojencem, prejemnikom denarne socialne pomoči in varstvenega dodatka, upravičencem do otroškega dodatka in dodatka za veliko družino ter rejnikom. Skupni finančni učinek je ocenjen na 107 milijonov EUR.[[13]](#footnote-13) Tabela A3 kaže podatke o prejemnikih dodatka za ciljne skupine prejemnikov DP, VD, OD, RE in DVD.

**Tabela A3 Izplačila enkratnih zneskov za ublažitev posledic energetsko krizo**

|  |  |  |  |  |
| --- | --- | --- | --- | --- |
| Ciljna skupina | Obdobje | Prejemniki | Finančni učinek (mio eur) | Povprečje/prejemnika (eur) |
| Upravičenci iz naslova DP in VD | *april, julij* | 45.677 | *6,85* | *150* |
| Upravičenci iz naslova OD in RE |  | 125.521 | *18,83* | *150* |
| Upravičenci iz naslova DVD |  | 11.478 | *1,21* | *105* |
| Upravičenci iz naslova DP in VD | *oktober-november* | 71.000\* | *18,4* |  |

\*ocena

V avgustu 2022 je bil odobren enkratni energetski dodatek za prejemnike denarne socialne pomoči ali varstvenega dodatka, ki bo izplačan najkasneje novembra 2022. Tudi samska oseba ali družina, ki ni prejemnica denarne socialne pomoči ali varstvenega dodatka zaradi lastništva premoženja, bo upravičena do dodatka. Ocenjeno je, da bo dodatek prejelo približno 71.000 posameznikov in družin. Finančne posledice so ocenjene na približno 18,4 milijona evrov. Izplačila bodo v višini:

1. 200 evrov za samske osebe;
2. 200 evrov za družine z enim staršem, povečanega za 118 evrov za vsakega otroka ali za 59 evrov, če je otrok dodeljen v skupno varstvo in vzgojo;
3. 314 evrov za dvostarševske družine, povečanega za 118 evrov za vsakega otroka ali za 59 evrov, če je otrok dodeljen v skupno varstvo in vzgojo;
4. 314 evrov za pare brez otrok.

V oktobru je bil odobren enkratni dodatek za prejemnike otroškega dodatka. Prejemniki otroškega dodatka bodo v novembru in decembru 2022 ter januarju 2023 poleg otroškega dodatka za vsakega otroka prejele tudi draginjski dodatek. Družine bodo upravičene do dodatka v višini otroškega dodatka za prvega otroka glede na dohodkovni razred. Dodatek bo družina prejela za vse otroke, za katere prejema otroški dodatek. Če je torej družina umeščena v prvi dohodkovni razred in ima tri otroke, bo prejela draginjski dodatek v višini 368,37 evra, torej trikrat po 122,79 evra.

**Odzivi politike na poplave avgusta 2023**

Za pomoč prizadetim gospodinjstvom v poplavah avgusta 2023 so bili sprejeti naslednji ukrepi:

* Izredna denarna socialna pomoč (IDP) v obliki solidarnostne pomoči, ne glede na dohodek, premoženje ali morebiti že prejeto IDP zaradi druge naravne nesreče. Izplačana bo kot enkratni znesek v višini največ 7 minimalnih dohodkov samske osebe ali družine, vendar ne več kot znaša višina škode.
* Subvencioniranje tržne najemnine za tiste, ki so morali zaradi posledic naravne nesreče zapustiti prebivališče in najeti stanovanje. Pri vlogah za to pravico, vloženih v obdobju od 4. avgusta 2023 do vključno 31. decembra 2023, se pri ugotavljanju materialnega položaja premoženje, ki je bilo poškodovano, ne upošteva.
* Dodatna izredna denarna pomoč za kritje stroškov, povezanih z najetim stanovanjem, največ v višini dveh minimalnih dohodkov. Ukrep je na voljo tistim, ki so morali zaradi posledic naravne nesreče zapustiti prebivališče in najeti stanovanje. Pomoč je izplačana poleg izredne denarne pomoči. Pri čemer se pri odločanju o upravičenosti do pomoči ugotavlja materialni položaj. Tabela A4 prikaže informacije glede izplačila izredne denarne pomoči za ta namen

**Tabela A4 Izplačila izredne denarne pomoči za ublažitev posledic poplav, stanje na dan 20. 12.**


|  |  |  |  |
| --- | --- | --- | --- |
|  | Izdane odločbe | Znesek po izdanih odločbah | Vloge v odločanju |
| IDP\* | 7.874 | 50.026.643 | 273 |
| IDP za stroške najema | 46 | 94.342 | 22 |
| Skupaj | **7.920** | **50.120.984** | **295** |

\*Od tega še 25 odločb, izdanih skladno z Zakonom o socialno varstvenih prejemkih (ZSVarPre), ki določa nižji znesek na mesečni ravni. Centri odločbe po ZSVarPre odpravljajo po uradni dolžnosti in o njih ponovno odločajo na podlagi interventne solidarnostne pomoči.


* Brezplačni vrtec in šolska prehrana (malice in kosila) v obdobju od 4. avgusta 2023 do 31. decembra 2023 za otroke iz družin, ki so utrpele škodo.
* Solidarnostna pomoč osebnim asistentom in drugim zaposlenim v dejavnosti osebne asistence, ki so jim poplave poškodovale prebivališče. Delodajalec izplača enkratno solidarnostno pomoč v višini 668,21 evra. Zadnji rok za vložitev zahteve za izplačilo solidarnostne pomoči je bil 30. september 2023.
* Upoštevanje spremembe vrednosti nepremičnine pri letnih pravicah iz javnih sredstev (otroški dodatek, znižano plačilo vrtca, državna štipendija, subvencija šolske prehrane), za tiste, katerih škoda na nepremičnini vpliva na vrednost le-te.
* Uveljavljanje pravic iz javnih sredstev in sporočanje sprememb tudi za nazaj (od avgusta 2023), pod pogojem, da je vloga vložena ali sprememba sporočena do 31. decembra 2023.
* Oprostitev plačila elektrike in zemeljskega plina.
* Starejši od 65 let so upravičeni do brezplačnih kriznih nastanitev.
* Ugodnejša davčna obravnava za tiste, ki so morali poiskati novo ali začasno nastanitev.
* Davčne razbremenitve.
* Pomoč samozaposlenim (v višini 1.200 evrov na mesec).
* Pomoč samozaposlenim v kulturi, ki so registrirani v razvidu samozaposlenih v kulturi in imajo pravico do plačila prispevkov za obvezno pokojninsko in invalidsko zavarovanje iz proračuna Republike Slovenije (pomoč v višini 760 evrov na mesec).
* Pomoč kmetom, ki so oproščeni plačila prispevkov delodajalcev za obvezno pokojninsko in invalidsko zavarovanje (pomoč v višini 1.020 evrov na mesec).
* Delno povračilo nadomestila plače delavcem na začasnem čakanju na delo. Delavec ima za čas začasnega čakanja na delo pravico do nadomestila plače v višini 80 odstotkov osnove, ki vključuje prispevke delodajalca in vse davke (delodajalca in zaposlenega) (t.j. bruto II). Nadomestilo plače je navzgor omejeno s povprečno mesečno plačo v Sloveniji za mesec maj 2023. Trajanje ukrepa: od 3. avgusta 2023 do največ 31. oktobra 2023, z možnostjo podaljšanja ukrepa najdlje do 31. decembra 2023.

### Pregled transferjev

**Slika 1 Pregled socialnih transferjev za leto 2022, zneski v mio EUR**



**Slika 2 Pregled socialnih transferjev za leto 2022, število upravičencev v 1000 osebah**




Opomba: Rangirano po znesku oz. številu upravičenih, vključeni so tudi transferji ZRSZ. Število upravičencev je mesečno povprečje v letu, razen za pravice: pogrebnine, posmrtnine, dodatek za veliko družino in vinjete, kjer je število seštevek vseh upravičencev v posameznih mesecih. Pri otroškem dodatku je prikazano število otrok.

**Tabela 1 Pregled socialnih transferjev za leto 2022, zneski v mio EUR in povprečno mesečno število upravičencev v 1000 osebah**


| **Pravica** | **Znesek v mio EUR** | **Povprečno mesečno število upravičencev v 1000\*** |
| --- | --- | --- |
| **Starševski dopusti in nadomestila** | 327,8 | 21,0 |
| **Otroški dodatek** | 249,1 | 327,8 |
| **Denarna socialna pomoč** | 235,2 | 81,8 |
| **Denarno nadomestilo za brezposelnost** | 181,0 | 18,9 |
| **Osebna asistenca** | 173,5 | 3,8 |
| **Državna štipendija** | 100,2 | 56,5 |
| **Oprostitve plačila socialno varstvenih storitev** | 59,2 | 7,9 |
| **Varstveni dodatek** | 44,7 | 23,4 |
| **Krajši delovni čas** | 25,5 | 13,7 |
| **Izredna denarna pomoč** | 23,0 | 8,9 |
| **Štipendije sklada** | 22,8 | 7,8 |
| **Subvencija najemnine** | 22,6 | 12,8 |
| **Dodatek za veliko družino** | 13,9 | 33,2 |
| **Starševski dodatek** | 13,8 | 3,0 |
| **Dodatek za nego otroka** | 13,7 | 8,9 |
| **Delno plačilo za izgubljeni dohodek** | 12,9 | 1,1 |
| **Pomoč ob rojstvu otroka** | 6,4 | 17,5 |
| **Rejnine** | 6,1 | 0,8 |
| **Družinski pomočnik** | 5,6 | 0,5 |
| **Plačilo prispevkov (4 ali več otrok)** | 3,3 | 0,9 |
| **Osebna asistenca/komunikacijski dodatek** | 3,0 | 1,6 |
| **Pogrebnine** | 2,4 | 2,9 |
| **Dodatek za pomoč in postrežbo** | 1,2 | 0,5 |
| **Posmrtnine** | 1,2 | 2,8 |
| **Prispevki do upokojitve** | 0,5 | 0,3 |
| **Vinjete** | 0,1 | 0,6 |
| **Prispevek za zdravstveno zavarovanje** | 0,0 | 41,2 |
| **Pravica do kritja polne vrednosti zdravstvenih storitev** | 0,0 | 53,1 |
| **Subvencija vrtca** | 0,0 | 90,8 |
| \*Število upravičencev je mesečno povprečje v letu, razen za pravice: pogrebnine, posmrtnine, dodatek za veliko družino in vinjete, kjer je število seštevek vseh upravičencev v posameznih mesecih. Pri otroškem dodatku je prikazano število otrok. | | |
| Vir: MDDSZ, ZRSZ | | |

**Slika 3 Znesek socialnih transferjev po statističnih regijah v letu 2022, v mio EUR**



Opomba: Skupni znesek je izračunan iz trenutno razpoložljivih podatkov. Transferji iz naslova osebne asistence v izračune niso vključeni.

**Slika 4 Znesek socialnih transferjev po statističnih regijah na 100.000 prebivalcev v letu 2022, v mio EUR**



**Tabela 2 Pregled socialnih transferjev za leto 2022 po statističnih regijah, zneski v mio EUR in povprečni letni znesek na prebivalca**

| **Regija** | **Znesek v mio EUR** | **Povprečni letni znesek na prebivalca (EUR)\*** |
| --- | --- | --- |
| **Jugovzhodna Slovenija** | 91,2 | 623,1 |
| **Pomurska** | 70,8 | 619,8 |
| **Savinjska** | 155,9 | 601,8 |
| **Podravska** | 190,2 | 580,0 |
| **Zasavska** | 33,0 | 579,4 |
| **Primorsko-notranjska** | 30,2 | 565,7 |
| **Posavska** | 42,8 | 564,1 |
| **Osrednjeslovenska** | 306,6 | 551,4 |
| **Koroška** | 38,2 | 540,5 |
| **Gorenjska** | 107,7 | 510,2 |
| **Obalno-kraška** | 60,1 | 507,0 |
| **Goriška** | 57,7 | 487,7 |
| \*Skupni znesek je izračunan iz trenutno razpoložljivih podatkov. Transferji iz naslova osebne asistence v izračune niso vključeni. | | |
| Vir: MDDSZ, ZRSZ | | |

### Mesečna dinamika transferjev

**Tabela 3 Zneski socialnih transferjev po pravicah, leto 2023, v EUR**

| **Funkcija** | **Pravica** | **Vrsta pravice** | **Skupni znesek I-XI** | **Medletna rast (%) I-XI 23/I-XI 22** | **Znesek v mesecu XI** | **Medletna rast (%) XI 23/XI 22** |
| --- | --- | --- | --- | --- | --- | --- |
| **Blaginja** | **Vinjete** | prejemek | 75.410 | 7,3 | - | - |
| **Blaginja** | **Plačilo prispevkov (4 ali več otrok)** | pravica iz zavarovanja | 3.170.576 | 3,8 | 269.215 | 3,1 |
| **Blaginja** | **Rejnine** | storitev | 5.769.079 | 3,2 | 503.876 | 4,7 |
| **Blaginja** | **Pomoč ob rojstvu otroka** | prejemek | 6.498.772 | 9,3 | 546.291 | 9,6 |
| **Blaginja** | **Starševski dodatek** | prejemek | 12.304.702 | -2,8 | 1.009.555 | -9,3 |
| **Blaginja** | **Dodatek za veliko družino\*** | prejemek | 15.816.643 | 14,8 | - | - |
| **Blaginja** | **Štipendije sklada** | prejemek | 21.416.440 | 1,1 | 1.433.249 | -69,5 |
| **Blaginja** | **Krajši delovni čas** | pravica iz zavarovanja | 26.006.362 | 11,5 | 2.510.811 | 17,4 |
| **Blaginja** | **Državna štipendija** | prejemek | 111.126.969 | 19,6 | 8.924.582 | -36,9 |
| **Blaginja** | **Otroški dodatek** | prejemek | 246.950.620 | 8,1 | 22.576.055 | 9,5 |
| **Blaginja** | **Starševski dopusti in nadomestila** | pravica iz zavarovanja | 307.284.203 | 2,0 | 27.863.673 | 4,5 |
| **Solidarnost** | **Posmrtnine** | prejemek | 965.246 | -10,2 | 50.722 | -46,8\*\*\* |
| **Solidarnost** | **Dodatek za pomoč in postrežbo\*\*** | prejemek | 1.308.498 | 18,1 | 119.398 | 12,9 |
| **Solidarnost** | **Pogrebnine** | prejemek | 1.722.102 | -20,7 | 79.108 | -56,2\*\*\* |
| **Solidarnost** | **Osebna asistenca/komunikacijski dodatek** | storitev | 3.177.852 | 15,9 | 301.474 | 17,6 |
| **Solidarnost** | **Družinski pomočnik** | storitev | 5.835.951 | 14,2 | 543.513 | 21,1 |
| **Solidarnost** | **Dodatek za nego otroka** | prejemek | 14.328.710 | 14,4 | 1.336.119 | 14,7 |
| **Solidarnost** | **Delno plačilo za izgubljeni dohodek** | pravica iz zavarovanja | 16.221.728 | 37,9 | 1.598.767 | 47,5 |
| **Solidarnost** | **Varstveni dodatek** | prejemek | 50.090.412 | 23,0 | 4.626.581 | 18,1 |
| **Solidarnost** | **Oprostitve plačila socialno varstvenih storitev** | subvencija | 59.189.397 | 9,4 | 5.635.713 | 11,0 |
| **Solidarnost** | **Osebna asistenca** | storitev | 163.250.890 | 14,0 | - | - |
| **Ublažitev šokov** | **Subvencija najemnine** | subvencija | 22.351.497 | 8,3 | 2.056.841 | 6,3 |
| **Ublažitev šokov** | **Izredna denarna pomoč** | prejemek | 68.621.737 | 230,7 | 9.296.835 | 311,0 |
| **Ublažitev šokov** | **Denarna socialna pomoč** | prejemek | 220.635.122 | 2,0 | 19.581.997 | 4,0 |
| \*Dodatek za veliko družino se izplačuje enkrat letno. Podatek za zadnji mesec je odraz vlog zaradi sprememb št. otrok med letom in je zelo variabilen.; \*\*Pravica dodatek za pomoč in postrežbo ni samostojna, dodeljuje se v okviru varstvenega dodatka ali denarne socialne pomoči. | | | | | | |
| \*\*\*Podatki niso dokončni, saj je ti pravici možno uveljavljati še eno leto po smrti osebe. | | | | | | |
| **Pravica** | **I-X** | **Medletna rast (%) I-X 23/I-X 22** | **X** | **Medletna rast (%) X 23/X 22** |
| **Denarno nadomestilo za brezposelnost** | 125.742.152 | -3,5 | 11.020.785 | -1,5 |
| **Prispevki do upokojitve** | 644.975 | 1,1 | 63.681 | -7,1 |

**Tabela 4 Število upravičencev do socialnih transferjev po pravicah, leto 2023**

| **Funkcija** | **Pravica** | **Vrsta pravice** | **Povprečno število I-XI** | **Medletna rast (%) I-XI 23/I-XI 22** | **Število v mesecu XI** | **Medletna rast (%) XI 23/XI 22** |
| --- | --- | --- | --- | --- | --- | --- |
| **Blaginja** | **Vinjete\*** | prejemek | 683 | 6,9 | - | - |
| **Blaginja** | **Rejnine** | storitev | 779 | -1,6 | 766 | -1,0 |
| **Blaginja** | **Plačilo prispevkov (4 ali več otrok)** | pravica iz zavarovanja | 793 | -8,1 | 786 | -2,8 |
| **Blaginja** | **Starševski dodatek** | prejemek | 2.643 | -11,2 | 2.293 | -19,8 |
| **Blaginja** | **Štipendije sklada** | prejemek | 7.568 | -3,0 | 6.147 | -19,5 |
| **Blaginja** | **Krajši delovni čas** | pravica iz zavarovanja | 14.298 | 4,1 | 14.799 | 8,7 |
| **Blaginja** | **Pomoč ob rojstvu otroka\*** | prejemek | 15.971 | -1,0 | 1.328 | -1,4 |
| **Blaginja** | **Starševski dopusti in nadomestila** | pravica iz zavarovanja | 20.888 | -1,1 | 20.193 | 1,2 |
| **Blaginja** | **Dodatek za veliko družino\*** | prejemek | 32.901 | -0,3 | - | - |
| **Blaginja** | **Državna štipendija** | prejemek | 68.208 | 22,5 | 73.288 | 13,6 |
| **Blaginja** | **Subvencija vrtca** | subvencija | 90.442 | -0,4 | 87.771 | -2,8 |
| **Blaginja** | **Otroški dodatek\*\*** | prejemek | 328.968 | 0,4 | 325.577 | -1,0 |
| **Solidarnost** | **Družinski pomočnik** | storitev | 454 | -3,2 | 468 | 7,6 |
| **Solidarnost** | **Dodatek za pomoč in postrežbo** | prejemek | 520 | 7,4 | 515 | 2,2 |
| **Solidarnost** | **Delno plačilo za izgubljeni dohodek** | pravica iz zavarovanja | 1.172 | 8,0 | 1.225 | 9,8 |
| **Solidarnost** | **Osebna asistenca/komunikacijski dodatek** | storitev | 1.692 | 6,0 | 1.737 | 6,6 |
| **Solidarnost** | **Pogrebnine\*** | prejemek | 1.917 | -27,0 | 85 | -60,3 |
| **Solidarnost** | **Posmrtnine\*** | prejemek | 2.136 | -17,5 | 109 | -51,8 |
| **Solidarnost** | **Osebna asistenca** | storitev | 4.075 | 7,4 | - | - |
| **Solidarnost** | **Oprostitve plačila socialno varstvenih storitev** | subvencija | 7.912 | -0,3 | 8.017 | -0,5 |
| **Solidarnost** | **Dodatek za nego otroka** | prejemek | 9.308 | 4,4 | 9.371 | 3,8 |
| **Solidarnost** | **Varstveni dodatek** | prejemek | 25.710 | 11,0 | 25.722 | 2,2 |
| **Solidarnost** | **Prispevek za zdravstveno zavarovanje** | subvencija | 37.311 | -9,7 | 35.980 | -8,2 |
| **Solidarnost** | **Pravica do kritja polne vrednosti zdravstvenih storitev** | subvencija | 49.751 | -6,4 | 48.733 | -5,5 |
| **Ublažitev šokov** | **Izredna denarna pomoč** | prejemek | 10.288 | 17,1 | 12.741 | 26,4 |
| **Ublažitev šokov** | **Subvencija najemnine** | subvencija | 12.920 | 1,4 | 12.881 | 1,8 |
| **Ublažitev šokov** | **Denarna socialna pomoč** | prejemek | 75.735 | -7,6 | 72.738 | -6,7 |
| \*Število upravičencev je izračunano kot vsota po mesecih. | | | | | | |
| \*\*Prikazano je število otrok. | | | | | | |
| **Pravica** | **I-X** | **Medletna rast (%) I-X 23/I-X 22** | **X** | **Medletna rast (%) X 23/X 22** |
| **Denarno nadomestilo za brezposelnost** | 14.093 | -7,7 | 12.412 | -4,9 |
| **Prispevki do upokojitve** | 367 | -12,8 | 357 | -16,6 |

**Tabela 5 Povprečni mesečni znesek na upravičenca v letu 2023 do socialnih transferjev po pravicah**

| **Funkcija** | **Pravica** | **Znesek/upravičenca (EUR)** | **Medletna rast (%)** |
| --- | --- | --- | --- |
| **Blaginja** | **Otroški dodatek** | 68,2 | 7,7 |
| **Blaginja** | **Vinjete** | 110,5 | 0,4 |
| **Blaginja** | **Državna štipendija** | 147,3 | -0,9 |
| **Blaginja** | **Krajši delovni čas** | 165,3 | 7,0 |
| **Blaginja** | **Štipendije sklada** | 254,5 | -5,7 |
| **Blaginja** | **Plačilo prispevkov (4 ali več otrok)** | 363,5 | 12,9 |
| **Blaginja** | **Pomoč ob rojstvu otroka** | 407,2 | 10,6 |
| **Blaginja** | **Starševski dodatek** | 423,7 | 9,7 |
| **Blaginja** | **Dodatek za veliko družino** | 439,3 | 12,1 |
| **Blaginja** | **Rejnine** | 673,4 | 4,9 |
| **Blaginja** | **Starševski dopusti in nadomestila** | 1.339,4 | 3,2 |
| **Solidarnost** | **Dodatek za nego otroka** | 139,9 | 9,5 |
| **Solidarnost** | **Osebna asistenca/komunikacijski dodatek** | 170,6 | 9,4 |
| **Solidarnost** | **Varstveni dodatek** | 177,2 | 10,8 |
| **Solidarnost** | **Dodatek za pomoč in postrežbo** | 228,6 | 10,0 |
| **Solidarnost** | **Posmrtnine** | 453,5 | 9,0 |
| **Solidarnost** | **Oprostitve plačila socialno varstvenih storitev** | 680,0 | 9,6 |
| **Solidarnost** | **Pogrebnine** | 904,0 | 8,9 |
| **Solidarnost** | **Družinski pomočnik** | 1.168,2 | 15,7 |
| **Solidarnost** | **Delno plačilo za izgubljeni dohodek** | 1.256,5 | 27,5 |
| **Solidarnost** | **Osebna asistenca** | 4.005,3 | 6,0 |
| **Ublažitev šokov** | **Subvencija najemnine** | 157,3 | 6,8 |
| **Ublažitev šokov** | **Denarna socialna pomoč** | 265,1 | 10,5 |
| **Ublažitev šokov** | **Izredna denarna pomoč** | 476,3 | 122,6 |
| **Pravica** | **Znesek/upravičenca (EUR)** | **Medletna rast (%)** |
| **Denarno nadomestilo za brezposelnost** | 892,2 | 4,5 |
| **Prispevki do upokojitve** | 175,9 | 15,9 |

#### Opis pravic

**Tabela 6 Klasifikacija pravic glede na funkcijo, vsebino in način prejemanja**

| **Funkcija** | **Šifra** | **Pravica** | **Vsebina** | **Vsebina podrobno** | **Način prejemanja** | **Klasifikacija** |
| --- | --- | --- | --- | --- | --- | --- |
| **Blaginja** |  |  |  |  |  |  |
|  | **DVD** | **Dodatek za veliko družino** | Pravice in prejemki družine | Pravice velikih družin | prejemek | Družine in otroci |
|  | **DS** | **Državna štipendija** | Socialno varstvo | Izobraževanje | prejemek | Druge oblike socialne izključenosti |
|  | **KC** | **Krajši delovni čas** | Pravice in prejemki družine | Pravice ob rojstvu otroka | pravica iz zavarovanja | Družine in otroci |
|  | **OD** | **Otroški dodatek** | Pravice in prejemki družine | Otroški dodatek | prejemek | Družine in otroci |
|  | **PP** | **Plačilo prispevkov (4 ali več otrok)** | Pravice in prejemki družine | Pravice velikih družin | pravica iz zavarovanja | Družine in otroci |
|  | **PRO** | **Pomoč ob rojstvu otroka** | Pravice in prejemki družine | Pravice ob rojstvu otroka | prejemek | Družine in otroci |
|  | **RE** | **Rejnine** | Pravice in prejemki družine | Pravice in prejemki za otroke, ki potrebujejo oskrbo in vzgojo v drugi družini | storitev | Družine in otroci |
|  | **SD** | **Starševski dodatek** | Pravice in prejemki družine | Pravice ob rojstvu otroka | prejemek | Družine in otroci |
|  | **SD/SN** | **Starševski dopusti in nadomestila** | Pravice in prejemki družine | Pravice ob rojstvu otroka | pravica iz zavarovanja | Družine in otroci |
|  | **VR** | **Subvencija vrtca** | Pravice in prejemki družine | Subvencija vrtca | subvencija | Družine in otroci |
|  | **ST** | **Štipendije sklada** | Pravice in prejemki družine | Izobraževanje | prejemek | Izobraževanje |
|  | **VI** | **Vinjete** | Pravice in prejemki družine | Pravice velikih družin in invalidov | prejemek | Družine in otroci |
| **Solidarnost** |  |  |  |  |  |  |
|  | **DI** | **Delno plačilo za izgubljeni dohodek** | Pravice in prejemki družine | Pravice za otroke, ki potrebujejo posebno nego | pravica iz zavarovanja | Bolezen in invalidnost |
|  | **DN** | **Dodatek za nego otroka** | Pravice in prejemki družine | Pravice za otroke, ki potrebujejo posebno nego | prejemek | Družine in otroci |
|  | **DPP** | **Dodatek za pomoč in postrežbo** | Socialno varstvo | Dodatek za pomoč in postrežbo | prejemek | Bolezen in invalidnost |
|  | **DR** | **Družinski pomočnik** | Socialno varstvo | Družinski pomočnik | storitev | Bolezen in invalidnost |
|  | **SO** | **Oprostitve plačila socialno varstvenih storitev** | Socialno varstvo | Oprostitve plačila socialno varstvenih storitev | subvencija | Druge oblike socialne izključenosti |
|  | **OA** | **Osebna asistenca** | Socialno varstvo | Osebna asistenca | storitev | Bolezen in invalidnost |
|  | **OA/KD** | **Osebna asistenca/komunikacijski dodatek** | Socialno varstvo | Osebna asistenca | storitev | Bolezen in invalidnost |
|  | **POG** | **Pogrebnine** | Socialno varstvo | Pogrebnine | prejemek | Preživeli družinski člani |
|  | **POS** | **Posmrtnine** | Socialno varstvo | Posmrtnine | prejemek | Preživeli družinski člani |
|  | **OZ** | **Pravica do kritja polne vrednosti zdravstvenih storitev** | Socialno varstvo | Zdravstveno varstvo | subvencija | Bolezen in invalidnost |
|  | **DZ** | **Prispevek za zdravstveno zavarovanje** | Socialno varstvo | Zdravstveno varstvo | subvencija | Bolezen in invalidnost |
|  | **VD** | **Varstveni dodatek** | Socialno varstvo | Varstveni dodatek | prejemek | Druge oblike socialne izključenosti |
| **Ublažitev šokov** |  |  |  |  |  |  |
|  | **DP** | **Denarna socialna pomoč** | Socialno varstvo | Denarna socialna pomoč | prejemek | Druge oblike socialne izključenosti |
|  | **IDP** | **Izredna denarna pomoč** | Socialno varstvo | Izredna denarna pomoč | prejemek | Druge oblike socialne izključenosti |
|  | **SNA** | **Subvencija najemnine** | Socialno varstvo | Subvencija najemnine | subvencija | Druge oblike socialne izključenosti |
| Vir: MDDSZ |

**Denarna socialna pomoč** je socialno varstveni prejemek, do katerega so upravičene osebe, ki si zase in za svoje družinske člane iz upravičenih razlogov ne morejo zagotoviti minimalnega dohodka za preživetje.

**Varstveni dodatek** je socialno varstven prejemek, do katerega so upravičene osebe, ki so oz. bi lahko bile upravičene do denarne socialne pomoči in so trajno nezaposljive, trajno nezmožne za delo ali nezaposlene starejše od 63/65 let.

**Izredna denarna socialna pomoč** je namenjena kritju izrednih stroškov, ki so vezani na preživljanje in jih z lastnim dohodkom ali lastnim dohodkom družine ni mogoče pokriti. Namenjena je tudi v primeru, če se oseba ali družina iz razlogov, na katere ni imela vpliva, znajde v položaju materialne ogroženosti. Dodeli se v obliki enkratnega zneska ali za obdobje od 3 do 6 mesecev.

**Prispevek za zdravstveno zavarovanje** je pravica, do katere so upravičeni upravičenci do delne denarne socialne pomoči, ki niso zaposleni.

**Pravica do kritja polne vrednosti zdravstvenih storitev** je pravica, do katere so upravičeni upravičenci do delne denarne socialne pomoči, ne glede na status aktivnosti.

**Dodatek za pomoč in postrežbo** ni samostojna pravica. Upravičencu do denarne socialne pomoči oz. varstvenega dodatka, ki mu je zaradi starosti, bolezni ali invalidnosti za opravljanje osnovnih življenjskih potreb nujna pomoč druge osebe in ne prejema dodatka za tujo nego in pomoč po drugih predpisih, se denarna socialna pomoč poveča za dodatek za pomoč in postrežbo. V poročilu dodatek za pomoč in postrežbo prikazujemo ločeno od osnovnih pravic, denarne socialne pomoči ali varstvenega dodatka.

**Otroški dodatek** je denarni prejemek, s katerim se staršem zagotovi sredstva za preživljanje, vzgojo in izobraževanje otroka.

**Dodatek za veliko družino** je družinski letni prejemek, namenjen družini s tremi ali več otroki.

**Državna štipendija** je namenjena dijakom in študentom, ki se izobražujejo in izhajajo iz socialno šibkejših družin.

**Pravica do plačila pogrebnine** je posebna oblika izredne denarne socialne pomoči kot pomoč pri kritju stroškov pogreba.

**Pravica do plačila posmrtnine** je posebna oblika izredne denarne socialne pomoči po smrti družinskega člana.

**Rejnine** Rejnik je za otroka v rejništvu upravičen do mesečne rejnine, ki zajema oskrbnino in plačilo dela. Rejnikom, ki opravljajo rejniško dejavnost kot poklic, se poleg rejnine zagotovi tudi plačilo prispevkov za socialno varnost.

**Dodatek za nego otroka** je denarni dodatek za otroka, ki potrebuje posebno nego in varstvo.

**Starševski dodatek** je denarna pomoč staršem, kadar po rojstvu otroka niso upravičeni do nadomestil po ZSDP.

**Pomoč ob rojstvu otroka** je enkratni denarni prejemek, namenjen nakupu opreme za otroka. Pred ZSDP-1 se je namesto denarnega prejemka lahko zagotovila oprema v obliki zavitka.

**Krajši delovni čas** je pravica do dela s krajšim delovnim časom enega od staršev, ki otroka dejansko neguje in varuje.

**Plačilo prispevkov v primeru štirih ali več otrok** je pravica, ki jo lahko uveljavlja eden od staršev, ki zapusti trg dela zaradi nege in varstva štirih ali več otrok. V tem času ima pravico do plačila prispevkov za socialno varnost od minimalne plače do končanega prvega razreda osnovne šole najmlajšega otroka.

**Delno plačilo za izgubljeni dohodek** je osebni prejemek vlagatelja v višini polnega ali sorazmernega dela minimalne plače, ki izhaja iz zavarovanja za starševsko varstvo in je vezan na plačilo prispevkov za starševsko varstvo. Do pravice delnega plačila za izgubljeni dohodek je vlagatelj upravičen na podlagi pozitivnega mnenja zdravniške komisije o težki telesni ali duševni okvari oziroma motnji otroka.

**Osebna asistenca** je zbir storitev, ki ljudem, ki v vsakdanjem življenju potrebujejo pomoč drugega, omogoča neodvisno in bolj kakovostno življenje. Do osebne asistence je ne glede na njegov oz. njen dohodek in premoženje upravičen vlagatelj, ki: (i) zaradi invalidnosti potrebuje pomoč pri opravljanju aktivnosti, vezanih na samostojno osebno in družinsko življenje, vključevanje v okolje, izobraževanje in zaposlitev; (ii)je državljan RS s stalnim bivališčem v Republiki Sloveniji ali tujec, ki ima stalno prebivališče v RS; (iii) je star od 18 do 65 let; (iv) živi ali bi želel živeti v samostojnem ali skupnem gospodinjstvu zunaj celodnevne institucionalne oskrbe in (v) potrebuje pomoč najmanj 30 ur tedensko.

**Komunikacijski dodatek** je pravica, ki se lahko dodeli gluhi, slepi ali gluhi in slepi osebi, ki izmed storitev osebne asistence potrebuje zgolj pomoč pri komunikaciji in spremstvu.

**Starševsko nadomestilo in starševski dopust** izhajata iz zavarovanja za starševsko varstvo in sta vezana na plačilo prispevkov za starševsko varstvo. Sklop SN/SD zajema različne vrste nadomestil in dopustov, ki sovpadajo z istoimenskimi moduli, vsem pa je skupno, da je to pravica do odsotnosti z dela zaradi poroda oziroma nege in varstva otroka tiste osebe, ki otroka dejansko neguje in varuje, in pravica te osebe do pripadajočega nadomestila.

1. **Materinski dopust in nadomestilo** (nekdaj “porodniški dopust in nadomestilo”)
2. **Materinski dopust brez nadomestila** (nekdaj “porodniško nadomestilo brez dopusta”)
3. **Starševski dopust in nadomestilo** (nekdaj “dopust in nadomestilo za nego in varstvo otroka”)
4. **Starševsko nadomestilo brez dopusta** (nekdaj “nadomestilo za nego in varstvo otroka brez dopusta”)
5. **Naknadni starševski dopust in nadomestilo** (nekdaj “naknadni dopust in nadomestilo za nego in varstvo otroka”)
6. **Naknadno starševsko nadomestilo brez dopusta** (nekdaj “naknadno nadomestilo za nego in varstvo otroka brez dopusta”)
7. **Očetovski dopust in nadomestilo** ter **očetovsko nadomestilo brez dopusta**
8. **Očetovski dopust in nadomestilo za posvojitelje** ter **očetovsko nadomestilo brez dopusta za posvojitelje**
9. **Starševski dopust in nadomestilo za posvojitelje** (nekdaj “posvojiteljski dopust in nadomestilo”) ter **starševsko nadomestilo za posvojitelje brez dopusta** (nekdaj “posvojiteljsko nadomestilo brez dopusta”)
10. **Nadomestilo/plačilo prispevkov v času odmora za dojenje**

**Oprostitve plačila socialnovarstvenih storitev.** Upravičenci in njihovi zavezanci so dolžni plačati storitev institucionalnega varstva. Le ti so lahko delno ali v celotni oproščeni plačila storitev v skladu z merili za določanje oprostitev pri plačilih socialno varstvenih storitev. Višina oprostitve in prispevkov k plačilu socialnovarstvene storitve se določi na podlagi materialnega stanja vlagatelja.

Oprostitev upravičenca se določi kot razlika med vrednostjo storitve in njegovim prispevkom, oprostitev zavezanca pa kot razlika med višino oprostitve upravičenca in prispevkom zavezanca v skladu z Zakonom o uveljavljanju pravic iz javnih sredstev. Pravice is tega sklopa obsegajo:

1. **Institucionalno varstvo**
2. **Pomoč družini na domu**
3. **Nadomestna oblika bivanja ali oskrbe** zunaj mreže javne službe za upravičence do institucionalnega varstva

**Družinski pomočnik.** Invalidni osebi zagotavlja oskrbo v domačem okolju, namesto celodnevnega institucionalnega varstva. Družinski pomočnik ima pravico do delnega plačila za izgubljeni dohodek ali do sorazmernega dela plačila za izgubljeni dohodek, če poleg opravljanja nalog družinskega pomočnika ostaja v delovnem razmerju s krajšim delovnim časom od polnega.

**Subvencija vrtca.** Višina plačila vrtca se ugotavlja glede na povprečni mesečni dohodek na osebo in se določi v odstotku od cene programa za vrtec in na podlagi uvrstitve v dohodkovni razred.

**Štipendije sklada:**

1. **Zoisova štipendija** je namenjena najboljšim dijakom in študentom kot spodbuda za doseganje izjemnih dosežkov in s tem ustvarjanje dodane vrednosti na področju znanja, raziskovanja in razvojne dejavnosti.
2. **Štipendija za deficitarne poklice** je namenjena spodbujanju mladih za vpis v izobraževalne programe za poklice, ki so prepoznani kot deficitarni.
3. **Štipendije Ad futura** so namenjene spodbujanju mednarodne mobilnosti dijakov, študentov in strokovnjakov.
4. **Štipendija za Slovence v zamejstvu in po svetu** je namenjena pripadnikom avtohtone slovenske narodne skupnosti v sosednjih državah za študij v tujini.
5. **Sofinanciranje znanstvenoraziskovalne mobilnosti** je namenjeno usposabljanju raziskovalcev v tujini ter za znanstveno raziskovanje tujcev v Sloveniji.

Vir: MDDSZ

1. <https://ec.europa.eu/eurostat/documents/3859598/10295301/KS-GQ-19-014-EN-N.pdf/e7c8c019-944c-1c71-aee5-1ffc8ce45200> [↑](#footnote-ref-1)
2. Poročilo vsebuje statistično prilogo, ki podrobneje razloži vsebino poročila. Statistična priloga, zaradi slik z zelo zahtevnimi grafični elementi, ni dostopna uporabnikom z različnimi oblikami oviranosti. [↑](#footnote-ref-2)
3. S 1. septembrom 2021 se je ponovno uvedel brezplačen vrtec za drugega otroka iz iste družine, ki je hkrati v vrtcu s starejšim otrokom. Starši so oproščeni plačila za vrtec tudi za tretjega in vsakega nadaljnjega otroka iz iste družine, ne glede na to, ali bo v vrtec vključen hkrati s svojim sorojencem. [↑](#footnote-ref-3)
4. S 1. 1. 2021 se je znesek za pomoč ob rojstvu otroka zvišal iz 288 na 350 EUR, zvišal se je tudi starševski dodatek (iz 258 na 402 EUR). Upravičencem do krajšega delovnega časa se zagotavlja plačilo prispevkov za socialno varnost od sorazmernega dela povprečja zadnjih 12 plač, vendar ne manj od sorazmernega dela minimalne plače. Pred tem se je zagotavljalo plačilo prispevkov za socialno varnost od sorazmernega dela minimalne plače. Najnižje izplačilo materinskega, očetovskega in starševskega nadomestila, osnova za manjkajoče mesece pri izračunu nadomestila in začetna osnova za nadomestilo brez dopusta pa so se zvišali iz 331 na 543 EUR bruto. Več na <https://www.gov.si/teme/pravice-ob-rojstvu-otroka/> [↑](#footnote-ref-4)
5. Zakon za urejanje položaja študentov je bil objavljen 20. 4. 2022 in je začel veljati 5. 5. 2022. Zakon uvaja dva dodatna dohodkovna razreda (6. in 7. razred), spreminja meje dohodkovnih razredov in višino štipendije ter ukinja starostno omejitev za pridobitev štipendije. Dodatno se za pravice otroški dodatek, državna štipendija, znižano plačilo vrtca, subvencija malice in subvencija kosila izvzema dohodke iz študentskega dela in kadrovskih štipendij za študij v Sloveniji do višine 100 % bruto minimalne plače, dohodke iz kadrovskih štipendij za študij v tujini pa do višine 160 % bruto minimalne plače. [↑](#footnote-ref-5)
6. Podatki še niso dokončni in so lahko kasneje revidirani. [↑](#footnote-ref-6)
7. Novela zakona o osebni asistenci je začenjala veljati 3. 11. 2021. Zakon izboljšuje izvajanje osebne asistence in hkrati odpravlja anomalije: i) osebno asistenco lahko izvajajo le humanitarne organizacije in invalidske organizacije ter zavodi in društva, ki delujejo v javnem interesu na področju invalidskega  ali socialnega varstva; ii) statusa izvajalca osebne asistence ne bodo mogli več pridobiti samostojni podjetniki posamezniki; iii) osebno asistenco lahko izvajata največ dva družinska člana uporabnika; iv) uvaja se profesionalizacija strokovne komisije za oceno upravičenosti do osebne asistence v okviru Inštituta RS za socialno varstvo; v) ureja se usposabljanje osebnih asistentov, strokovnih vodij in usklajevalcev osebne asistence; vi) natančneje se opredeljuje razmerje med storitvami osebne asistence in drugimi storitvami in vii) ureja se nadomeščanje zaposlenih osebnih asistentov. [↑](#footnote-ref-7)
8. Zakon o spremembi Zakona o starševskem varstvu in družinskih prejemkih, ki je začel veljati 1. 7. 2021, je določil, da se znesek delnega plačila za izgubljeni dohodek poviša iz 751,77 EUR na višino mesečne bruto minimalne plače (1024,24 EUR). [↑](#footnote-ref-8)
9. S spremembo zakona v novembru 2022 se dvigne celotni znesek delno plačilo za izgubljeni dohodek (DI) z minimalne plače na 1,2-kratnik minimalne plače. [↑](#footnote-ref-9)
10. Zakon o dolgotrajni oskrbi, ki se je začel uporabljati 18. januarja 2022, je družinskim pomočnikom zvišal znesek delnega plačila za izgubljeni dohodek v bruto znesku 1,2 kratnika minimalne plače. [↑](#footnote-ref-10)
11. <https://www.gov.si/novice/2022-01-03-solidarnostni-dodatek-za-upokojence-po-pkp10/> [↑](#footnote-ref-11)
12. <https://www.zpiz.si/cms/content2019/izredna-uskladitev-pokojnin-in-nadomestil-iz-inval> [↑](#footnote-ref-12)
13. <https://www.fs-rs.si/wp-content/uploads/2022/07/JMG_202202.pdf>; <https://twitter.com/FiskalnisvetRS/status/1567029640182599680?s=20&t=sAd23VpRTxjCCAOsGz3OlA> [↑](#footnote-ref-13)